ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Μαρτίου 1996 περί εγκρίσεως της τροποποιήσεως του καταστατικού της κοινής επιχειρήσεως Kernkraftwerk RWE-Bayernwerk GmbH (KRB) (96/243/ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, , και ιδίως το άρθρο 50,

την πρόταση της Επιτροπής,

Εκτιμώντας:

ότι, με την απόφασή του 63/27/Ευρατόμ (1), το Συμβούλιο συνέστησε την εταιρεία Kernkraftwerk RWE-Bayernwerk GmbH (KRB) ως κοινή επιχείρηση 7

ότι, με την απόφασή του 88/446/Ευρατόμ (2), το Συμβούλιο τροποποίησε την απόφαση 63/27/Ευρατόμ, παρατείνοντας το νομικό καθεστώς της KRB ως κοινής επιχείρησης για δώδεκα έτη μέχρι το 2000, εν όψει της πλήρους διάλυσης του πυρηνικού σταθμού ηλεκτροπαραγωγής της KRB, την οποία ανέλαβε η εταιρεία 7

ότι η απόφαση της γενικής συνέλευσης των μετόχων της KRB στις 11 Νοεμβρίου 1994 να μειωθεί το μετοχικό κεφάλαιο της επιχείρησης από 100 σε 40 εκατομμύρια γερμανικά μάρκα, συνιστά τροποποίηση του καταστατικού αυτής 7

ότι η μείωση του μετοχικού κεφαλαίου δεν έχει αντίκτυπο στη χρηστή οικονομική διαχείριση της επιχείρησης, δεδομένου ότι οι δραστηριότητές της περιορίστηκαν λόγω της διάλυσης του πυρηνικού σταθμού ηλεκτροπαραγωγής , και ότι, επομένως, πρέπει να εγκριθεί η σχετική τροποποίηση του καταστατικού της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση των άρθρων 4 και 5 του καταστατικού της κοινής επιχείρησης Kernkraftwerk RWE-Bayernwerk GmbH (KRB), η οποία παρατίθεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη και στην κοινή επιχείρηση KRB.

Βρυξέλλες, 25 Μαρτίου 1996.

Για το Συμβούλιο

Ο Πρόεδρος

G. SALVINI

(1) ΕΕ αριθ. 93 της 22. 6. 1963, σ. 1745/63.

(2) ΕΕ αριθ. L 222 της 12. 8. 1988, σ. 3.

ΠΑΡΑΡΤΗΜΑ

ΤΡΟΠΟΠΟΙΣΗ ΤΟΥ ΚΑΤΑΣΤΑΤΙΚΟΥ ΤΗΣ ΚΟΙΝΗΣ ΕΠΙΧΕΙΡΗΣΗΣ KERNKRAFTWERK RWE-BAYERNWERK GMBH (KRB)

1. Το άρθρο 4 του καταστατικού αντικαθίσταται από το ακόλουθο κείμενο:

«Άρθρο 4

Μετοχικό κεφάλαιο

Το μετοχικό κεφάλαιο καθορίζεται σε 40 000 000 DM (σαράντα εκατομμύρια γερμανικά μάρκα).»

2. Το άρθρο 5 του καταστατικού αντικαθίσταται από το ακόλουθο κείμενο:

«Άρθρο 5

Εισφορές

Στο μετοχικό κεφάλαιο συμμετέχουν:

α) η εταιρεία Rheinisch-Westfδlisches Elektrizitδtswerk Energie Aktiengesellschaft, Essen, με 30 000 000 DM,

β) η εταιρεία Bayernwerk Aktiengesellschaft, Mόnchen, με 10 000 000 DM.»
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Φεβρουαρίου 1996 για την τροποποίηση της απόφασης 92/164/Ευρατόμ, ΕΟΚ, με την οποία επιτρέπεται στην Πορτογαλία να μην λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (Το κείμενο στην πορτογαλική γλώσσα είναι το μόνο αυθεντικό) (96/165/Ευρατόμ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για το ομοιόμορφο καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,

Εκτιμώντας:

ότι, κατ' εφαρμογή του άρθρου 28 παράγραφος 3 της οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται «έκτη οδηγία», τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων πόρων που προέρχονται από τον φόρο προστιθέμενης αξίας (ΦΠΑ) 7

ότι, από την 1η Ιανουαρίου 1990, η δυνατότητα που έχουν τα κράτη μέλη να συνεχίσουν να φορολογούν ή να απαλλάσσουν ορισμένες δραστηριότητες που αναφέρονται στα παραρτήματα Ε και ΣΤ της έκτης οδηγίας καταργείται κατ' εφαρμογή του άρθρου 1 σημείο 1 εδάφιο 1 και σημείο 2 στοιχείο α) της οδηγίας 89/465/ΕΟΚ του Συμβουλίου (3) και ότι, κατά συνέπεια, πρέπει να καταργηθούν οι άδειες που χορηγούνται για το σκοπό αυτό από την Επιτροπή για τον καθορισμό της βάσης των ιδίων πόρων ΦΠΑ 7

ότι, βάσει του κανονισμού (ΕΟΚ, Ευρατόμ) αριθ. 1553/89, η Επιτροπή, όσον αφορά την Πορτογαλία, εξέδωσε την απόφαση 92/164/Ευρατόμ, ΕΟΚ (4), με την οποία επιτρέπεται στην Πορτογαλία, από το οικονομικό έτος 1989, να μην λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ 7

ότι, από τις 7 Ιανουαρίου 1993, η Πορτογαλία φορολογεί τις δραστηριότητες που αναφέρονται στο παράρτημα ΣΤ σημείο 9 της έκτης οδηγίας ΦΠΑ 7 ότι από την ημερομηνία αυτή θα πρέπει να καταργηθεί η χορηγούμενη προς τούτο άδεια 7

ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο 3 του άρθρου 3 της απόφασης 92/164/Ευρατόμ, ΕΟΚ καταργείται όσον αφορά τις δραστηριότητες που πραγματοποιούνται από τις 7 Ιανουαρίου 1993.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 7 Φεβρουαρίου 1996.

Για την Επιτροπή

Erkki LIIKANEN

Μέλος της Επιτροπής

(1) ΕΕ αριθ. L 155 της 7. 6. 1989, σ. 9.

(2) ΕΕ αριθ. L 145 της 13. 6. 1977, σ. 1.

(3) ΕΕ αριθ. L 226 της 3. 8. 1989, σ. 21.

(4) ΕΕ αριθ. L 73 της 19. 3. 1992, σ. 23.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1996 για την προσαρμογή των διορθωτικών συντελεστών που εφαρμόζονται από την 1η Απριλίου 1994 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (96/85/Ευρατόμ, ΕΚΑΧ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΚ) αριθ. 3161/94 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (ΕΚ, Ευρατόμ, ΕΚΑΧ) αριθ. 2356/95 του Συμβουλίου (3) καθορίστηκαν κατ' εφαρμογή του άρθρου 13, πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1994 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης,

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13, δεύτερο εδάφιο του παραρτήματος X του κανονισμού υπηρεσιακής κατάστασης 7

ότι πρέπει να προσαρμοστούν από 1ης Απριλίου 1994 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Απριλίου 1994 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφασης, δηλαδή τον Μάρτιο του 1994.

Βρυξέλλες, 8 Ιανουαρίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 335 της 23. 12. 1994, σ. 1.

(3) ΕΕ αριθ. L 241 της 10. 10. 1995, σ. 1.

(4) ΕΕ αριθ. L 263 της 4. 11. 1995, σσ. 20 έως 28.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
Διορθρωτικό στην απόφαση 96/89/ΕΚ του Συμβουλίου, της 12ης Ιανουαρίου 1996, περί διορισμού δύο τακτικών και τριών αναπληρωματικών μελών της Επιτροπής Περιφερειών (Επίσημη Εφημερίδα των Ευρωπαϊκών Κοινοτήτων αριθ. L 21 της 27ης Ιανουαρίου 1996)

Σελίδα 66, άρθρο μόνο, παράγραφος 2 πρώτο εδάφιο πρώτη γραμμή:

αντί: «2. Ο κ. Salvatore Di Stasio . . .»,

διάβαζε: «2. Ο κ. Salvatore Distaso . . .».
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Ιανουαρίου 1995 σχετικά με την κοινή θέση η οποία καθορίστηκε βάσει του άρθρου Ι.2 της συνθήκης για την Ευρωπαϊκή Ένωση, και που αφορά την παράταση της αναστολής ορισμένων περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) (95/11/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.2,

τα ψηφίσματα 943 (1994) και 970 (1995) που εκδόθηκαν αντιστοίχως στις 23 Σεπτεμβρίου 1994 και στις 12 Ιανουαρίου 1995 από το Συμβούλιο Ασφαλείας των Ηνωμένων Εθνών,

ΑΠΟΦΑΣΙΖΕΙ:

Άρθρο 1

Σύμφωνα με τα ψηφίσματα 943 (1994) και 970 (1995) που εκδόθηκαν αντιστοίχως στις 23 Σεπτεμβρίου 1994 και στις 12 Ιανουαρίου 1995 από το Συμβούλιο Ασφαλείας των Ηνωμένων Εθνών, θα παραταθεί η αναστολή ορισμένων περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο).

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 23 Ιανουαρίου 1995.

Για το Συμβούλιο

Ο Πρόεδρος

A. JUPPE
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Απριλίου 1995 για την έγκριση 71 προτάσεων για δράσεις που δύνανται να τύχουν κοινοτικής χρηματοδότησης βάσει της απόφασης 94/445/ΕΚ του Συμβουλίου σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ κρατών μελών (Edicom) (95/126/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 94/445/ΕΚ του Συμβουλίου της 11ης Ιουλίου 1994 σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ των κρατών μελών (Edicom) (1), και ιδίως το άρθρο 5 της εν λόγω απόφασης,

Εκτιμώντας:

ότι οι προτάσεις εντάσσονται στο πλαίσιο του ετήσιου προγράμματος εργασίας που καταρτίστηκε για την εφαρμογή του συνόλου των δράσεων που προβλέπονται στο άρθρο 1 της απόφασης 94/445/ΕΚ 7 ότι η επιτροπή του στατιστικού προγράμματος των Ευρωπαϊκών Κοινοτήτων, που συστάθηκε με την απόφαση 89/382/ΕΟΚ, Ευρατόμ του Συμβουλίου (2), διατύπωσε ευνοϊκή γνώμη για την κατάρτιση, τον υπολογισμό των αριθμητικών μεγεθών για την έγκριση του εν λόγω ετήσιου προγράμματος εργασίας 7 ότι η επιτροπή στατιστικών των συναλλαγών αγαθών (ΕΣΣΑ) μεταξύ των κρατών μελών, που συστάθηκε με τον κανονισμό (ΕΟΚ) αριθ. 3330/91 του Συμβουλίου (3), διατύπωσε ευνοϊκή γνώμη 7 ότι, για τις δράσεις που υλοποιούνται σε κεντρικό επίπεδο από την Επιτροπή, η ΕΣΣΑ ενέκρινε την παράταση 15 συμβάσεων που είχαν συναφθεί με τη διαδικασία της σύμβασης-πλαισίου στον τομέα της πληροφορικής 200 αριθ. DI/496, γνώμη CCAM (συμβουλευτική επιτροπή αγορών και συμβάσεων) 365/93 7 ότι, για το ίδιο είδος δράσεων κεντρικού επιπέδου, η ΕΣΣΑ ενέκρινε την προκήρυξη 26 προσκλήσεων υποβολής προσφορών για δράσεις προϋπολογισμού κατώτερου των 200 000 Ecu, που υπάγονται στη διαδικασία του άρθρου 7 της προαναφερθείσας απόφασης 94/445/ΕΚ 7 ότι, για τις αποκεντρωμένες δράσεις που υλοποιούνται σε επίπεδο κρατών μελών, η ΕΣΣΑ ενέκρινε τη σύναψη 30 προτάσεων συμβάσεων με τη διαδικασία της άμεσης συνεννόησης που εφαρμόζεται για τις προτάσεις παροχής βοήθειας στις εθνικές στατιστικές διοικήσεις 7 ότι εναπόκειται στην Επιτροπή να εκδώσει την απόφασή της για την έγκριση των προτάσεων που δύνανται να τύχουν κοινοτικής χρηματοδότησης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι 71 προτάσεις δράσεων που αναφέρονται στο παράρτημα δύνανται να τύχουν κοινοτικής χρηματοδότησης μέχρι των ανωτάτων ποσών που αναφέρονται στο παράρτημα αυτό.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Απριλίου 1995.

Για την Επιτροπή Yves-Thibault DE SILGUY Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 για την τροποποίηση της απόφασης 94/269/ΕΚ για καθορισμό των ειδικών όρων εισαγωγής προϊόντων της αλιείας και της υδατοκαλλιέργειας καταγωγής Κολομβίας (Κείμενο που παρουσιάζει ενδιαφέρον για τον ΕΟΧ) (95/332/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων από την Κολομβία εγκαταστάσεων για την εισαγωγή προϊόντων της αλιείας και της υδατοκαλλιέργειας στην Κοινότητα θεσπίστηκε στην απόφαση 94/269/ΕΚ της Επιτροπής (2), όπως τροποποιήθηκε τελευταία από την απόφαση 94/469/ΕΚ (3) 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Κολομβίας 7 ότι η αρμόδια αρχή της Κολομβίας διαβίβασε ένα νέο κατάλογο, στον οποίο προστίθενται 2 εγκαταστάσεις και τροποποιούνται οι πληροφορίες σε μια εγκατάσταση 7 ότι, συνεπώς, είναι αναγκαίο να τροποποιηθεί ο κατάλογος των εγκεκριμένων εγκαταστάσεων 7 ότι τα μέτρα που προβλέπονται από την παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (4),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 94/269/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Β ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ >ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1994 για το διορισμό των δύο αντιπροσώπων του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) (95/C 314/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου της 20ής Δεκεμβρίου 1993 για το κοινοτικό σήμα (1), και ιδίως το άρθρο 120 παράγραφοι 1 και 3,

τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 27 Μαΐου 1994,

ΑΠΟΦΑΣΙΖΕΙ:

Άρθρο 1

Ο κ. Alberto J. CASADO CERVIΡO, ο οποίος γεννήθηκε στην Pontevedra στις 15 Οκτωβρίου 1952, διορίζεται αντιπρόεδρος του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για διάστημα πέντε ετών και με αρμοδιότητα τα θέματα διοίκησης και προσωπικού.

Η θητεία του αρχίζει να ισχύει από την ημερομηνία που θα αρχίσει να ασκεί τα καθήκοντά του. Η ημερομηνία αυτή θα καθοριστεί με συμφωνία μεταξύ του ιδίου και του διοικητικού συμβουλίου του εν λόγω Γραφείου.

Άρθρο 2

Ο κ. Alexander von MάHLENDAHL, ο οποίος γεννήθηκε στο Βερολίνο στις 20 Οκτωβρίου 1940, διορίζεται αντιπρόεδρος του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για διάστημα πέντε ετών και με αρμοδιότητα τα νομικά θέματα.

Η θητεία του αρχίζει να ισχύει από την ημερομηνία που θα αρχίσει να ασκεί τα καθήκοντά του. Η ημερομηνία αυτή θα καθοριστεί με συμφωνία μεταξύ του ιδίου και του διοικητικού συμβουλίου του εν λόγω Γραφείου.

Λουξεμβούργο, 27 Ιουνίου 1994.

Για το Συμβούλιο

Ο Πρόεδρος

C. SIMITIS

(1) ΕΕ αριθ. L 11 της 14. 1. 1994, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Οκτωβρίου 1995 για το διορισμό των μελών της συμβουλευτικής επιτροπής για την κατάρτιση των οδοντιάτρων, από την Αυστρία, τη Φινλανδία και τη Σουηδία (95/C 292/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την συνθήκη για την ίδρυση της Ευρωπαϊκής Κοινότητας,

την πράξη προσχώρησης του 1994, και ιδίως το άρθρο 165 παράγραφος 1,

την απόφαση 77/688/ΕΟΚ του Συμβουλίου της 25ης Ιουλίου 1978 σχετικά με τη σύσταση συμβουλευτικής επιτροπής για την κατάρτιση των οδοντιάτρων (1), και ιδίως τα άρθρα 3 και 4,

τις υποψηφιότητες που υπέβαλαν στο Συμβούλιο οι κυβερνήσεις της Αυστρίας, της Φινλανδίας και της Σουηδίας,

Εκτιμώντας:

ότι, με την απόφασή του της 25ης Ιουλίου 1994 (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την κατάρτιση των οδοντιάτρων για την περίοδο έως τις 24 Ιουλίου 1997 7

ότι είναι σκόπιμο να διοριστούν τα τακτικά και αναπληρωματικά μέλη από την Αυστρία, τη Φινλανδία και τη Σουηδία για την ίδια χρονική περίοδο,

ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των οδοντιάτρων, και για την περίοδο έως τις 24 Ιουλίου 1997:

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Λουξεμβούργο, 23 Οκτωβρίου 1995.

Για το Συμβούλιο

Ο Πρόεδρος

J. SAAVEDRA ACEVEDO

(1) ΕΕ αριθ. L 233 της 24. 8. 1978, σ. 15.

(2) ΕΕ αριθ. C 221 της 9. 8. 1994, σ. 5.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 4ης Δεκεμβρίου 1995 σχετικά με τη σύναψη του πρόσθετου πρωτοκόλλου της ευρωπαϊκής συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (95/560/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το δεύτερο εδάφιο του άρθρου 101,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

την έγκριση του Συμβουλίου που παραχωρήθηκε σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενεργείας,

Εκτιμώντας:

ότι το Ευρωπαϊκό Συμβούλιο εκδήλωσε, κατά τη σύνοδο της 21ης και 22ας Ιουνίου 1993 στην Κοπεγγάγη, την επιθυμία να επεκταθεί στις συνδεδεμένες χώρες της Κεντρικής και Ανατολικής Ευρώπης η εφαρμογή νέων κοινοτικών προγραμμάτων, τα οποία θα έχουν ως βάση τα προγράμματα στα οποία δύνανται να μετέχουν οι χώρες της ΕΖΕΣ 7

ότι η Επιτροπή διαπραγματεύθηκε εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενεργείας τη σύναψη πρόσθετου πρωτοκόλλου της ευρωπαϊκής συμφωνίας με τη Δημοκρατία της Πολωνίας,

ΑΠΟΦΑΣΙΖΟΥΝ:

Άρθρο 1

Το πρόσθετο πρωτόκολλο της ευρωπαϊκής συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, που υπεγράφη στις 17 Ιουλίου 1995, εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενεργείας.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Η θέση που πρέπει να λάβει η Κοινότητα στο συμβούλιο σύνδεσης καθορίζεται από το Συμβούλιο, κατόπιν προτάσεως της Επιτροπής και σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας και της Ευρωπαϊκής Κοινότητας Ατομικής Ενεργείας.

Άρθρο 3

Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στη γνωστοποίηση που αναφέρεται στο άρθρο 4 του πρόσθετου πρωτοκόλλου (2). Ο Πρόεδρος της Επιτροπής προβαίνει στην ίδια γνωστοποίηση εξ ονόματος της Ευρωπαϊκής Κοινότητας Ατομικής Ενεργείας.

Βρυξέλλες, 4 Δεκεμβρίου 1995.

Για το Συμβούλιο

Ο Πρόεδρος

J. SOLANA

Για την Επιτροπή

Ο Πρόεδρος

J. SANTER

(1) ΕΕ αριθ. C 323 της 4. 12. 1995.

(2) Η ημερομηνία ενάρξεως ισχύος του συμπληρωματικού πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
ΑΠΟΦΑΣΗ αριθ. 159 της 3ης Οκτωβρίου 1995 για την τροποποίηση της απόφασης αριθ. 86 της 24ης Σεπτεμβρίου 1973 σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής των Ευρωπαϊκών Κοινοτήτων για την κοινωνική ασφάλεια των διακινούμενων εργαζομένων (95/512/ΕΚ)

Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΕΙΑ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,

Έχοντας υπόψη:

το άρθρο 101 παράγραφος 3 του κανονισμού (ΕΟΚ) αριθ. 574/72 του Συμβουλίου, σύμφωνα με τον οποίο η διοικητική επιτροπή καθορίζει τον τρόπο λειτουργίας και τη σύνθεση της επιτροπής λογαριασμών,

την απόφαση αριθ. 86 της 24ης Σεπτεμβρίου 1973 σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής των Ευρωπαϊκών Κοινοτήτων για την κοινωνική ασφάλεια των διακινούμενων εργαζομένων, και ειδικότερα την παράγραφο 8 της εν λόγω απόφασης,

την απόφαση αριθ. 106 της 8ης Ιουλίου 1976 που τροποποιεί την απόφαση αριθ. 86 της 24ης Σεπτεμβρίου 1973,

Εκτιμώντας ότι, για να εξασφαλιστεί η αποτελεσματικότερη λειτουργία της επιτροπής λογαριασμών, είναι ορθότερο να ακολουθεί η διαδοχή στην προεδρία της την σειρά διαδοχής στην προεδρία της διοικητικής επιτροπής,

ΑΠΟΦΑΣΙΖΕΙ:

1. Η απόφαση αριθ. 106 της 8ης Ιουλίου 1976 καταργείται.

2. Η παράγραφος 8 της απόφασης αριθ. 86 της 24ης Σεπτεμβρίου 1973 αντικαθίσταται από το ακόλουθο κείμενο:

Την προεδρία της επιτροπής λογαριασμών ασκεί για χρονική περίοδο έξι μηνών εκπρόσωπος του κράτους, το οποίο ασκεί για την ίδια περίοδο την προεδρία της διοικητικής επιτροπής.

Ο πρόεδρος της επιτροπής λογαριασμών μπορεί, σε συνεννόηση με τη γραμματεία, να λάβει κάθε μέτρο που είναι αναγκαίο για την ταχεία επίλυση προβλημάτων που προκύπτουν στα πλαίσια των αρμοδιοτήτων της επιτροπής λογαριασμών.

Κατά κανόνα, ο πρόεδρος της επιτροπής λογαριασμών προεδρεύει στις συνεδριάσεις των ομάδων εργασίας που συγκροτούνται για την εξέταση προβλημάτων αρμοδιότητας της επιτροπής λογαριασμών. Εάν, όμως, αυτός κωλύεται, ή εξετάζονται εξειδικευμένα θέματα, μπορεί να ορίσει εκπρόσωπό του.

Η γραμματεία της διοικητικής επιτροπής εξασφαλίζει την προετοιμασία και οργάνωση των συνεδριάσεων της επιτροπής λογαριασμών, συντάσσει τα πρακτικά και φέρει εις πέρας κάθε εργασία που απαιτείται για τη λειτουργία της επιτροπής λογαριασμών.

3. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Ισχύει από την 1η Ιανουαρίου 1996.

Ο πρόεδρος της διοικητικής επιτροπής Carlos CARCΝA DE CORTΑZAR Y NEBREDA